Kamu bisa jelasin ke aku soal Hidrometeorologi dalam bahasa melayu?

Hidrometeorologi ialah cabang meteorologi dan hidrologi yang mengkaji mengenai pemindahan air dan tenaga antara permukaan tanah dan atmosfera yang lebih rendah. Pakar hidrologi selalunya menggunakan data yang disediakan oleh ahli meteorologi. Sebagai contoh, ahli meteorologi mungkin meramalkan  curahan hujan di kawasan tertentu, dan pakar hidrologi mungkin meramalkan kesan yang khusus mengenai curahan hujan itu ke atas rupa bumi tempatan. Pertubuhan Pendidikan, Sains dan Kebudayaan Pertubuhan Bangsa-Bangsa Bersatu (UNESCO) mempunyai beberapa program dan aktiviti yang berkaitan dengan kajian mengenai bahaya semula jadi yang berasal dari hidrometeorologi dan mitigasi kesannya.  Antara contoh bahaya semula jadi termasuk hasil proses semula jadi dan fenomena atmosfera, hidrologi atau oseanografi seperti banjir, siklon tropika, kemarau, dan penggurunan. Kebanyakan negara telah mewujudkan pengoperaian keupayaan hidrometeorologi untuk membantu dalam peramalan cuaca, amaran dan memaklumkan kepada orang ramai tentang bahaya yang sedang berkembang.